cyanic-selkie/wikianc huggingface dataset:
Public domain
Suomessa teosten tekijöiden oikeudet on suojattu tekijänoikeudella, mutta public domainia ei mainita tekijänoikeuslaissa. Tekijänoikeus syntyy tekijälle aina automaattisesti teosta luotaessa. Tekijänoikeus on aina tekijällä, mutta hän voi halutessaan sallia esimerkiksi teoksen jälleenmyynnin tai kopioinnin ja luopua oikeudestaan vaatia muita oikeuksia, joita tekijänoikeuslaki hänelle soisi.
Public domainiin asettamisen (”no rights reserved”) ja täysien tekijänoikeuksien säilyttämisen (”all rights reserved”) välillä on myös useita tapoja. Teos voidaan lisensoida vapaasti käytettäväksi tiettyihin tarkoituksiin siten, että osa oikeuksista säilyy tekijällä. Creative Commons -lisenssit ovat yleisin tapa luovuttaa lisenssillä osa oikeuksista. Suomen tekijänoikeuslain mukaan tekijä ei kuitenkaan voi koskaan luovuttaa kaikkia oikeuksiaan, vaan hänelle jää aina muun muassa moraalisia oikeuksia.
Joskus tietokoneiden ilmaisohjelmia kutsutaan public domain -ohjelmiksi. Kaikki ilmaisohjelmat eivät kuitenkaan ole sellaisia, joiden tekijänoikeuksista on luovuttu. Toisaalta tekijänoikeuksista luopuminen ei myöskään aina tarkoita tuotteen ilmaisuutta.
Churchillin lentoasema
Churchillin lentoasema  on lentoasema Kanadan Manitoban provinssissa, noin 5,6 km Churchillin kaupungista kaakkoon. Kentän omistaa ja sitä ylläpitää Transport Canada. Lentoonlähtöjä ja -laskuja oli vuonna 2008 yhteensä 10 886.
Lentoasemalla on sattunut yksi ihmisuhreja vaatinut onnettomuus. Kanadan ilmavoimien Canadian Vickers PBV-1A Canso -lentovene törmäsi 21. elokuuta 1949 huonossa säässä puunlatvoihin, ja turmassa menehtyivät kaikki 14 matkustajaa ja 7 miehistön jäsentä.
Houston Dynamo
Houston Dynamo on yhdysvaltalainen jalkapalloseura, jonka joukkue pelaa Major League Soccer -liigassa.
Corel Painter
Corel Painter on bittikarttagrafiikkaan perustuva tietokoneohjelma, jolla mahdollistuu digitaalinen piirtäminen ja maalaaminen. Toisin kuin esimerkiksi Photoshop, jota kutsutaan kuvankäsittelyohjelmaksi, Painter on pikemminkin ohjelma kuvan tekemiseen.
Sen avulla piirretään ja maalataan, mutta jyrkkää eroa eri ohjelmien välillä ei ole ja kuvan tekemisen ammattilaiset käyttävätkin tavallisesti useita ohjelmia yhdessä ja sekaisin.
Painteria on kuvailtu myös luonnollisen median (Natural Media) ohjelmana, jonka ideana on jäljitellä tarkasti klassisia kuvan tekemisen välineitä ja materiaaleja. Myös käytetyt käsitteet, kuten siveltimet, öljy-, akryyli- ja akvarellimaalit, piirustus- ja tussikynät, terät, piirustushiilet ja väriliidut sekä erilaiset paperit on tavallisesti lainattu klassisista piirustus- ja maalausvälineistä.
Painteria käytetään tavallisesti paineentunnistavan piirustuslaudan ja muiden kuvankäsittelyohjelmien kanssa. Näin voidaan jäljitellä piirtämisen ja maalaamisen prosessia. Kuva syntyy kuitenkin kokonaisuudessaan hyvin eri lailla verrattuna perinteisten välineiden käyttöön. Ohjelman käyttöä aloittelevan olisi ehkä hyvä tuntea piirustus ja maalaus omakseen sekä osata ainakin jonkin verran alan peruskäsitteitä.
Kuvanteko-ohjelmalla tehtyjä kuvia on usein vaikea erottaa perinteisin välinein tehdyistä piirustuksista ja maalauksista. Valokuvan tai sen osan yhdistäminen piirustukseen tai maalaukseen, toisto ja erilaiset pienteemat (taidehistoriassa näitä kutsutaan maalauksen mikroteemoiksi) kertovat joskus digitaalisen kuvan ominaisuuksista.
Haakon IV Haakoninpoika
pienoiskuva|Haakon herttua [[Skule Bårdsson|Skule Bårdssonin kanssa.]] Haakon IV Haakoninpoika tai Haakon Vanha (,, 1204–1263) oli Norjan kuningas 1217–1263. Haakonista tuli kuningas hänen voitettuaan muut vallantavoittelijat. Haakon oli Norjan kuningas 46 vuoden ajan, ja hänen kaudellaan Norjan maa-alue oli suurimmillaan.
Hänen äitinsä Inga väitti, että Haakon oli kuningas Haakon Sverrenpojan poika, joka oli syntynyt isänsä kuoleman jälkeen. Inge Bårdinpojan kuoltua birkebeini-liikkeen mahtimiehet tunnustivat Haakonin Haakon Sverrenpojan pojaksi ja nostivat hänet valtaan. Varsinkin kirkon piirissä epäiltiin Haakonin syntyperää, mutta epäilykset saatiin vaiennettua, kun Haakonin äiti läpäisi tulikokeen eli käveli tulisilla hiilillä, mikä ajan uskomusten mukaan todisti hänen puhuvan totta.
Haakonin äiti Inga synnytti Haakonin noin kuusi kuukautta Haakon Sverrenpojan kuoleman jälkeen vuonna 1204. Baglien saagan mukaan Haakon vietiin turvaan birkebeinien luo Trondheimiin. Kuningas Inge II Bårdinpoika tunnusti nuoren Haakonin kuningas Haakon Sverrenpojan perilliseksi, ja poika sai kasvaa hovissa. Ingen kuoleman jälkeen birkebeinit julistivat nuoren Haakon Haakoninpojan kuninkaaksi, ja hänet huudettiin kuninkaaksi myös Øretingin käräjillä vuonna 1217.
Kuningas Ingen velipuoli, Skule Bårdsson, jolla myös oli vaatimus kruunuun, määrättiin Haakonin kaitsijaksi, kunnes tämä olisi täysi-ikäinen. Skulesta tuli jaarli ja valtakunnan tosiasiallinen hallitsija, ja hänelle kuului kolmasosa maista ja veroista. Baglien asettama vastakuningas Filippus Simonsson kuoli samana vuonna kun Haakon Haakoninpoika oli huudettu kuininkaaksi. Suurin osa bagleista hyväksyi Haakonin kuninkuuden, mutta osa oli tyytymättömiä, ja he nostattivat kapinoita Opplandissa useiden vuosien ajan. Heidän johtajansa Knut Haakoninpoika antautui vasta vuonna 1227.
Vuonna 1225 Haakon meni naimisiin jaarli Skulen tyttären Margreten kanssa. Muutaman vuoden ajan kuninkaan ja jaarlin suhde säilyi hyvänä, mutta ristiriidat heidän välillään kasvoivat vähitellen ankaraksi valtataisteluksi. Haakon antoi Skulelle herttuan arvonimen vuonna 1237, mutta samalla Skulen valtaoikeudet kuitenkin kaventuivat. Tyytymätön Skule aloitti vuonna 1239 avoimen kapinan. Skule hävisi ratkaisevan taistelun Oslossa ja joutui pakenemaan Nidarosiin, jossa birkeibeinien soturit tappoivat hänet. Kuningas Haakonin voitto lopetti samalla Norjaa yli sata vuotta riivanneet perimyssodat. Haakon sääti uuden perimyslain, jonka mukaan vanhimman naimisissa olevan pojan tulisi olla ainoa laillinen kuningas. Haakonista tuli myös Islannin ja Grönlannin kuningas, ja niiden asukkaat pakotettiin maksamaan veroa Norjalle.
Haakonin hallinnolle oli ominaista aktiivisuus sekä sisä- että ulkopolitiikassa. Hän rakensi ja vahvisti useita linnoja, kirkkoja ja kuninkaallisia kartanoita, mukaan lukien Håkonshallen Bergenissä. Vuonna 1263 hän sairastui ja kuoli Kirkwallissa Orkneysaarilla 17. joulukuuta 1263.
Lapset
Kanga nuoremman kanssa:
Margrét Skúladóttirin kanssa:
Metyylietyyliketoniperoksidi
Metyylietyyliketoniperoksidi eli MEKP tai 2-butanoniperoksidi on orgaaninen peroksidi, jota käytetään polymeerien silloittamiseen ja polymerointireaktion aloittamiseen. Sitä valmistetaan antamalla metyylietyyliketonin ja vetyperoksidin reagoida keskenään väkevien happojen kuten rikki- tai typpihapon läsnäollessa.
Ominaisuudet
MEKP on väritön neste, jolla on voimakas, pistävä tuoksu. Se on voimakas hapetin ja epävakaa kemikaali. Yleensä sitä käytetään orgaanisella liuottimella stabiloituna, esimerkiksi 40-60 % seoksena dimetyyliftalaatin kanssa. Se reagoi voimakkaasti asetonin, vahvojen happojen, emästen, metallien, metallisuolojen, rikkiyhdisteiden ja pelkistimien kanssa, aiheuttaen palo- ja räjähdysvaaran. Se on syövyttävää, ärsyttävää, herkästi syttyvää (leimahduspiste 52 °C) ja puhtaana räjähdysherkkää.
Transilvanian saksit
Siebenbürgen-nimen tausta
Alueen saksankielinen nimi Siebenbürgen viittaa seuraaviin seitsemään saksien asuttamaan linnoitettuun kaupunkiin:
Viktor Julius von Wright
thumb|Viktor Julius von Wright Viktor Julius von Wright (5. elokuuta 1856 Kuopio – 16. toukokuuta 1934 Helsinki) oli suomalainen valtiopäivämies ja huonekalutehtailija Kuopiosta.
Henkilöhistoria
Viktor von Wright oli myös Helsingin Käsityö- ja Teollisuusyhdistyksen pitkäaikainen puheenjohtaja ja häntä kutsutaan joskus ”Suomen käsityöläisten isäksi”. Ammatillista osaamista edistävä Mestarikiltaneuvosto ry on perustanut V. J. von Wrightin nimeä kantavan ritariston tunnustukseksi merkittävästä toiminnasta korkean osaamisen, kädentaitoalan ja/tai käsi- ja pienteollisuuden hyväksi.
Viktor von Wrightin setiä olivat taidemaalarit Ferdinand, Magnus ja Wilhelm von Wright.
M/S TransPaper
M/S TransPaper on ruotsalaisen Rederi AB Transatlanticin omistuksessa oleva ro-ro-alus. Nykyisin alus kuljettaa suomalais-ruotsalaisen metsäteollisuusyritys Stora Enson tuotteita, reitillä Kemi–Oulu–Göteborg. Alus on rakennettu vuonna 2006 Aker Yardsin Rauman telakalla. TransPaper on rekisteröity Ruotsin lipun alle ja sen kotisatama on Skärhamn.
TransPaperin sisaraluksia ovat M/S TransPulp ja M/S TransTimber.
Käyttöhistoria
Aluksen runko rakennettiin Aker Wismarin telakalla Saksassa. Kesäkuussa 2006 alus sai nimen, kun Stora Enson silloisen toimitusjohtajan, Jukka Härmälän puoliso Marjatta Härmälä kastoi laivan Raumalla. 18. elokuuta 2006 alus luovutettiin Baltic Container Shippingin (Rederi AB Transatlantic) omistukseen. Tämän jälkeen Rederi AB Transatlantic alkoi kuljettaa Stora Enson tuotteita TransPaperilla sen nykyisellä reitillään.
Enforcer
Enforcer on vuonna 1995 valmistunut Corey Yuenin ohjaama toimintaelokuva, jossa esiintyy mm. Jet Li.
Bosnia-Hertsegovinan federaatio
Bosnia-Hertsegovinan federaatio (myös Bosnia ja Hertsegovinan federaatio; bosniaksi ja, ) on valtaosin bosniakkien ja kroaattien asuttama poliittinen entiteetti, joka muodostaa yhdessä Serbitasavallan kanssa Bosnia-Hertsegovinan valtion. Federaation pinta-ala on 26 110 km² ja asukasluku 2 219 220. Sen pääkaupunki, kuten myös koko Bosnia ja Hertsegovinan pääkaupunki, on Sarajevo.
Federaatio jakautuu kymmeneen kantoniin, jotka ovat Una-Sana, Posavina, Tuzla, Zenica-Doboj, Bosnian Podrinje, Keski-Bosnia, Hertsegovina-Neretva, Länsi-Hertsegovina, Sarajevo ja Kantoni 10 (paikallishallitus käyttää nimitystä Hertseg-Bosnia). Kantonien asema on hyvin itsenäinen, niillä on omat lainsäädäntö- ja hallintoelimet. Kantonit on jaettu edelleen 79 kuntaan.
Kantoneista Una-Sana, Tuzla, Zenica-Doboj, Bosnia-Podrinje ja Sarajevo ovat bosniakkienemmistöisiä; Posavina, Länsi-Hertsegovina ja Kantoni 10 kroaattienemmistöisiä sekä Keski-Bosnia ja Hertsegovina-Neretva monietnisiä.
Politiikka ja yhteiskunta
Federaatiolla on oma hallitus, presidentti, parlamentti, tullilaitos, poliisivoimat, kaksi postilaitosta ja lentoyhtiö (BH Airlines). Sillä on myös oma armeija, Vojska Federacije Bosne i Hercegovine, joka on tosin valtiollisen puolustusministeriön hallinnassa.
Bosnia-Hertsegovinan federaatiossa on kaksikamarinen parlamentti, parlamenttikokous. Ylähuoneessa eli kansainhuoneessa on 58 jäsentä, joiden valitsijoina ovat kymmenen kantonin parlamentit. Jäsenistä 17 edustaa bosniakkeja, 17 kroaatteja, 17 serbejä ja 7 muita kansallisuuksia. Edustajainhuoneessa on 98 jäsentä, jotka valitaan suoraan avoimilta listoilta vaalipiireistä. Federaation presidentti on Živko Budimir (vuodesta 2011) ja pääministeri Nermin Nikšić (kesäkuusta 2011).
Vaakuna ja lippu
thumb|180px|Bosnia-Hertsegovinan federaation vaakuna oli käytössä vuosina 1996–2007.
Bosnia-Hertsegovinan federaatiolla oli oma vaakuna ja lippu vuoteen 2007 saakka. Vuonna 2006 Bosnia-Hertsegovinan perustuslakituomioistuin päätti, että federaation ja Serbitasavallan omat vaakunat ja liput (ja kansallislaulut) erottelivat kansanryhmiä, ja vuonna 2007 kielsi niiden käytön.
Vaakunan kilpi oli jaettu kahteen osaan. Ylhäällä olevaan kenttään oli kuvattu vihreä vaakunakilpi, jossa kultainen vaakunalilja (symboloi bosniakkeja) ja vaakunakilpi, jossa puna-valkoinen šakkiruutu-kuvio (symboloi kroaatteja). Alle olevaan siniseen kenttään oli kuvattu kymmenen hopeista tähteä, jotka symboloivat Bosnia-Hertsegovinan federaation kymmentä kantonia ja viittasivat myös Euroopan unioniin.
Keltaniittyperhonen
Keltaniittyperhonen (Coenonympha pamphilus) on täpläperhosten heimoon ja heinäperhosten alaheimoon kuuluva pieni päiväperhonen. Laji esiintyy palearktisella alueella ja siitä on kuvattu useita alalajeja ja muotoja.
Levinneisyys
Keltaniittyperhosen levinneisyysalue ulottuu Pohjois-Afrikasta lähes koko Eurooppaan pohjoisimpia alueita lukuun ottamatta sekä Vähä-Aasiaan, Libanoniin, Irakiin, Iraniin, Turkestaniin ja idässä mahdollisesti Siperiaan saakka.
Suomessa keltaniittyperhonen esiintyy runsaimmin maan etelä- ja keskiosissa, mutta lajia tavataan ajoittain Etelä-Lapissa ja satunnaisesti myös Lapin pohjoisosissa.
Koko ja ulkonäkö
Keltaniittyperhosen etusiiven pituus on yleensä 13–17 mm. Suomessa on mitattu siipien kärkiväliksi 22–33 mm. Naaraat ovat keskimäärin koiraita kookkaampia. Siipien yläpuolen pohjaväri on vaalean ruskeankeltainen. Etusiiven yläpuolella on pieni harmaa kärkisilmätäplä ja ulkoreunassa kapea harmaa reunajuova. Etusiiven alapuolella on musta, valkoteräinen ja keltarenkainen kärkisilmätäplä. Takasiiven alapuolen tyviosa on tumma ja ulkoreuna harmaa, välissä on vaalea postdiskaaliala. Etusiiven yläpuolen reunajuovan leveys ja tummuus, samoin kuin takasiiven alapuolen sävy vaihtelee eri muodoilla. pienoiskuva|200px|Parittelevia yksilöitä
Elinympäristö
Keltaniittyperhosen elinympäristöä ovat monenlaiset ruohikkoa kasvavat avoimet alueet, niityt, kedot, pientareet ja metsänreunat.
Lentoaika ja elintavat
Lentoaika on levinneisyysalueen eteläosissa huhtikuusta alkaen, Keski-Euroopassa toukokuusta alkaen ja Pohjois-Euroopassa kesäkuusta alkaen läpi kesän useana sukupolvena, paitsi Pohjois-Euroopassa yleensä vain yhtenä sukupolvena kesä–heinäkuussa. Laji talvehtii keskenkasvuisena toukkana.
Rationaalisen valinnan teoria
Rationaalisen valinnan teoria eli niin kutsuttu taloustieteellinen politiikan teoria kehittyi poliittisen sosiologian rinnalle taloustieteestä.
Keltaniittyperhonen
Ravintokasvi
Toukan ravintokasveja ovat tuoksusimake (Anthoxanthum odoratum), nurmilauha (Deschampsia cespitosa), metsälauha (Deschampsia flexuosa), nadat (Festuca), jäkki (Nardus stricta) ja nurmikat (Poa), esimerkiksi kylänurmikka (Poa annua).
Rationaalisen valinnan teoria
Englantilainen taloustieteilijä Anthony Downs pyrki ensimmäisenä soveltamaan taloustieteen lähtökohtia politiikan tutkimukseen ja esitteli politiikkaan ajatuksen, että politiikka on taloudellista vaihtoa muistuttava tapahtuma - Downsin ajatusta voidaan havainnollistaa politiikan ja taloustieteen ”perusyksiköillä”, jolloin yksi ääni vastaa yhtä euroa.
Rationaalisen valinnan teoria on konfliktiteoria, eli teoria painottaa ryhmien ristiriitaisia intressejä eikä ole niinkään kiinnostunut yhteiskunnan yhtenäisyyttä ylläpitävistä mekanismeista. Rationaalisen valinnan teoria voidaan myös laskea behavioraaliseen politiikan tutkimukseen, sillä rationaalisen valinnan teoreetikot tekevät ennakko-oletuksia ihmisen asenteista ja tavoitteista ja pyrkivät niistä loogisesti muodostamaan yleisen teorian.
Rationaalisen valinnan teorian historialliset juuret ovat englantilaisen filosofin Jeremy Benthamin ajattelussa. Bentham esitti, että ihminen toimii rationaalisesti pyrkiessään päämääriinsä. Yksilöiden tavallisesti tärkeimmät päämäärät ovat valta, status ja taloudelliset hyödykkeet, joita tavoitellessaan yksilöä eivät ohjaa hänen sisäistämänsä arvot vaan häneen ulkopuolelta mahdollisesti kohdistuvat negatiiviset sanktiot. Poliittisten toimijoiden rationaalisen itsekkyyden vuoksi yhteiskunta tulisi Benthamin mielestä järjestää tavalla, joka estää yksilöitä liiaksi sortamasta ja alistamasta muita ihmisiä.
Keskinäisinduktanssi
Keskinäisinduktanssi (tunnus M) on sähkömagnetiikassa suure, joka mittaa kahden johtimen, esimerkiksi kahden johdon tai kelan, välisen magneettisen vuorovaikutuksen voimakkuutta. Keskinäisinduktion vaikutuksesta toisessa johtimessa kulkevan virran muutoksen aiheuttama magneettikentän muutos indusoi toiseen johtimeen sähkömotorisen voiman. Keskinäisinduktanssin yksikkö on henry.
Lähekkäin olevat kelat
Jos kaksi kelaa: kela A (N_A kierrosta) ja kela B (N_B kierrosta) ovat lähellä toisiaan ja keloissa kulkevat virrat ovat I_A ja I_B, voidaan keskinäisinduktanssi laskea yhtälöllä
missä \Phi_A on kelan B läpi kulkevan virran I_B synnyttämä magneettivuo kelan A yksittäisen kierroksen läpi. Vastaavasti \Phi_B on kelan A aiheuttama magneettivuo, joka läpäisee kelan B yksittäisen kierroksen. Keskinäisinduktanssi riippuu vain kelojen rakenteesta ja geometriasta. Kelojen toisiinsa indusoimat jännitteet virran muutoksen suhteen voidaan laskea yhtälöistä
Kirjallisuutta
Inductance
Puolan perimyssota
Puolan perimyssota käytiin vuosina 1733–1735. Sodassa olivat vastakkain Ranskan ja Espanjan sekä Itävallan, Venäjän ja Saksin liittouma. Puolalaisjoukkoja taisteli kummallakin puolella.
Sodan sytytti kiista vuonna 1733 kuolleen Puolan kuninkaan August II Väkevän seuraajasta Puolan valtaistuimella. Tärkeimmät kruununtavoittelijat olivat lopulta Stanisław Leszczyński ja Saksin Fredrik August, August Väkevän poika. Rauhassa Puolan kuninkaaksi tunnustettiin August.
Taustaa
Ruotsin Kaarle XII nosti Leszczyńskin Puolan kuninkaaksi lyhytaikaisesti suuren Pohjan sodan aikana. Sodan jälkeen kuninkaaksi nousi kuitenkin Pietari Suuren tukema August II Väkevä. Ranska tuki Leszczyńskia August Väkevän seuraajaksi, koska Leszczyński oli Ranskan kuningas Ludvig XV:n appi. Leszczyńskiä tukivat myös Espanja ja Savoiji. Venäjä ja Itävalta tukivat Saksin Fredrik Augustia. August Väkevä kuoli helmikuussa 1733 ja kuninkaan vaali suoritettiin syyskuussa 1733. Vaalissa uudeksi kuninkaaksi valittiin Leszczyński.
Sotatapahtumat
Venäjän 30 000 miehen armeija tunkeutui Puolaan lokakuussa 1733 ja eteni Varsovaan nostaakseen Augustin kuninkaaksi. Venäläisten lisäksi myös 10 000 saksilaista tunkeutui Puolaan. Puolalla ei käytännössä ollut armeijaa, joten Leszczyński pakeni Danzigiin. Syyskuussa August kruunattiin Puolan kuninkaaksi Krakovassa. Yhdistynyt saksilais-venäläinen armeija ryhtyi piirittämään Danzigia tammikuussa 1734. Vaikka piiritetyn kaupungin avuksi saapui meritse 2 200 miehen ranskalaisarmeija, Danzig antautui kesäkuussa 1734. Leszczyński pakeni kaupungista Preussiin juuri ennen piirityksen loppumista. Hän oli puolalaisten keskuudessa suositumpi vaihtoehto kuninkaaksi kuin August. Leszczyński ei saanut juurikaan apua Ranskalta, koska kardinaali André Hercule de Fleury halusi lopettaa sodan Ranskalle suosiolliseen rauhaan.
KAJ (yhtye)
KAJ on suomenruotsalainen musiikki- ja viihderyhmä Pohjanmaan Vöyriltä. Sen teknotyylinen huumorimusiikki perustuu suomenruotsin Vöyrin murteeseen, jota useimpien ruotsinkielistenkin on vaikea ymmärtää.
Puolan perimyssota
Sotatapahtumat
Italiassa Ranska ja Espanja hyökkäsivät Lombardiaan, Napoliin ja Sisiliaan. Itävaltalaiset voittivat Parman taistelun 29. kesäkuuta ja ranskalaiset puolestaan Luzzaran taistelun 19. syyskuuta. Itävaltalaiset voittivat sodan lopulla käydyn Bitonton taistelun 25. toukokuuta 1735.
Rauha
Rauha solmittiin marraskuussa 1738 Wienissä. Sopimuksessa August III tunnustettiin Puolan kuninkaaksi ja Leszczyński luopui vaatimuksistaan kruunuun. Leszczyński sai korvaukseksi Lothringenin herttuakunnan, joka siirtyi vuonna 1766 hänen kuolemansa jälkeen Ranskalle. Espanjan kuninkaan poika Kaarle sai rauhassa Napolin kuningaskunnan ja Sisilian, josta korvauksena hän luovutti kolme herttuakuntaansa Itävallalle.
KAJ (yhtye)
Yhtyeen kolme jäsentä ovat Kevin Holmström, Axel Åhman ja Jakob Norrgård, joiden etunimistä yhtyeen nimi tulee.
Yhtye perustettiin 2009. Vuonna 2014 heidän laulunsa ”Jåo nåo e ja jåo YOLO ja nåo” valittiin vuoden suomenruotsalaiseksi radiokappaleeksi ja vuonna 2015 heidät valittiin vuoden pohjanmaalaisiksi. Musiikkiprojektien ja useiden konserttien lisäksi heillä on ollut 24 esityskertaa saanut show Wasa Teaterissa ja 2014 he tekivät joulukalenteriohjelman Yle X3M -radiokanavalle.
Syksyllä 2018 saa ensi-iltansa KAJ-yhtyeen ja Wasa Teaterin yhteistuotantona tekemä musikaali Gambämark, jonka ohjaa teatterin aiempi johtaja Ann-Luise Bertell. Sitä esitetään teatterin remontin vuoksi entisessä elokuvateatteri Ritzissä.
KAJ on julkaissut kolme albumia. Ne on tuottanut vaasalainen Janne Hyöty, joka tunnetaan myös yhtenä Suomen tuotteliaimmista euroviisukarsintakappaleiden säveltäjistä. KAJ:n musiikkivideot ovat saaneet YouTubessa satoja tuhansia katselukertoja.
ColecoVision
ColecoVision on Colecon toisen sukupolven konsoli, joka julkaistiin elokuussa 1982. ColecoVision tarjosi kolikkopelien kaltaisen graafisen tason ja pelaamistyylin, mahdollisuuden pelata muiden kotikonsoleiden, erityisesti Atari 2600:n videopelejä, sekä mahdollisuuden laajentaa laitteistoa. Colecovisionin väripaletti sisälsi 16 väriä ja laitteen suorittimen teho oli 3,58Mhz. Colecovisionin ohjain muistutti Intellivision ohjainta, mutta siinä oli joystick valintalevyn sijaan.
ColecoVisionille julkaistiin ROM-moduuleina noin 170 peliä vuosien 1982 ja 1985 välillä.
Suuri osa ColecoVisionin peleistä oli käännöksiä kolikkopeleistä. Coleco solmi sopimuksen Nintendon kanssa saadakseen lisenssin Donkey Kongiin, ja peliä myytiin yhdessä laitteen kanssa. Colecon versio teki kunniaa alkuperäiselle sekä hahmoissa että äänitehosteissa.
Yhdysvaltojen ulkopuolella ColecoVisionia jakeli CBS Electronics, mutta konsolin nimi oli muodossa CBS ColecoVision.
Skeppsholmenin kirkko
Skeppsholmenin kirkko on entinen kirkkorakennus Tukholman keskustassa sijaitsevalla Skeppsholmenin saarella. Fredrik Blomin suunnittelema empiretyylinen pienehkö kupolikattoinen kirkko on rakennettu vuosina 1824–1842. Se rakennettiin Ruotsin laivaston varuskuntakirkoksi, ja se korvasi aiemman, nykyisen Blasieholmenin kärjessä sijainneelle Kyrkholmenin saarelle vuonna 1630 rakennetun kirkon, joka oli tuhoutunut tulipalossa 1822. Laivaston toiminnot siirrettiin pois saarelta vuonna 1969. Skeppsholmenin kirkko poistettiin kirkollisesta käytöstä (desakralisoitiin) 2002. Rakennus on nykyään suojeltu historiallisena muistomerkkinä.
Rakennus on toiminut vuodesta 2009 alkaen kansainvälisenä kulttuuri- ja kuorokeskuksena, jossa on konsertteja ja muuta kulttuuriaiheista ohjelmaa. Se tunnetaan nykyään nimellä Eric Ericsonhall. Nimivalinnalla kunnioitetaan ruotsalaisen kuoropedagogin ja -johtajan Eric Ericsonin muistoa. Vuonna 2009 tilassa tehtiin kunnostustoimia, kirkonpenkit poistettiin ja salin akustiikkaa parannettiin muun muassa kupoliin asennetulla äänenheijastimella. Tilan akustiikkaa voidaan säädellä jotta se soveltuu erityyppisiin tilaisuuksiin. Vuonna 2015 saliin, kirkkotilan entiseen kuoriin, on saatu teksttiilitaideteos Havets sång, 7 metriä korkea ja 4,5 metriä leveä teos. Se on taiteilijoiden Anita Graffmanin ja Marina Aittalatin valmistama.
Puka-Puka
Puka-Puka on kuudesta saaresta koostuva atolli Ranskan Polynesiassa. Se kuuluu Tuamotu-saariin, ja muodostaa oman kuntansa. Saarista yksi on asuttu.
Puka-Pukan saaret ovat kuivia korallisaaria. Puka-Puka oli alun perin asumaton, mutta sittemmin Tahitilta on muuttanut sinne väestöä. Vuonna 2017 Puka-Pukan asukasluku oli 163. Atollin ainoa kylä on sen pääsaaren länsirannikolla sijaitseva Teonemahina, jossa on noin 110 asukasta. Vuonna 1996 taifuuni tuhosi kylän, mutta se rakennettiin uudelleen ranskalaisten avustuksella.
Ennen saaren vakituista asuttamista siellä kävivät toisinaan Fakahinan saaren asukkaat.
Puka-Puka oli ensimmäinen Tuamotun atolleista, jonka Fernão de Magalhães löysi vuonna 1521.
Puka-Pukalla ei ole satamaa eikä lentokenttää. Sinne on mahdollista päästä ainoastaan pienellä veneellä tyynellä säällä. Puka-Puka on sijainniltaan Tuamotun atolleista syrjäisin.
Karl Kruuda
Karl Kruuda (s. 31. joulukuuta 1992 ) on virolainen ralliautoilija.
Kruuda sai ensimmäisen MM-pisteensä sijoittumalla kymmenenneksi vuoden 2014 Neste Oil Rallissa. Ensimmäisen MM-sarjan osakilpailunsa hän ajoi kaudella 2010 Jordanian rallissa. Kyseisellä kaudella hän myös sijoittui JWRC-sarjan loppupisteissä neljänneksi.
Kruudan kartanlukijana toimi Martin Järveoja vuoteen 2016.
Kruudan manageri on entisen maailmanmestari Ari Vatasen poika Kim Vatanen, joka toimii myös muun muassa Sébastien Ogierin managerina.
Iivari Säkkinen
Seuraura
Säkkinen aloitti jääkiekkoilun Muhoksen Jääklubissa. Hän siirtyi juniorina sittemmin Oulun Kärppin. Säkkinen toimi kaudella 2017–2018 seuran B-nuorten kapteenina. Hän voitti kauden päätteeksi SM-hopeaa. Kaudeksi 2019–2020 Säkkinen siirtyi Rauman Lukon A-nuoriin. Kaudella 2020–2021 hän voitti U20 SM-sarjan mestaruuden.
Kaudeksi 2021–2022 Säkkinen teki Lukon kanssa vuoden mittaisen SM-liigasopimuksen. Hän aloitti kautensa seuran U20-joukkueessa, jonka varakapteeniksi Säkkinen nousi. Hän voitti kauden päätteeksi U20 SM-sarjan mestaruuden. Säkkinen sai tililleen ensimmäisen SM-liigaottelunsa 8. lokakuuta 2021 vieraissa Tapparaa vastaan. Hänet merkittiin Lukon 13. hyökkääjäksi. Säkkinen jäi ottelussa kuitenkin ilman peliaikaa. Hän sai ensimmäiset jääaikansa miesten pääsarjatasolla Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan, jolloin jo jatkopaikkansa varmistanut Lukko peluutti useita U20-joukkueensa pelaajia. Säkkinen merkittiin joukkueen kakkosketjun oikeaan laitaan Sami Päivärinnan ja Mikko Petmanin viereen. Hän sai ottelussa jääaikaa 12.23 minuuttia. Ensimmäiset peliaikansa SM-liigassa Säkkinen sai kolmannessa ottelussaan 16. lokakuuta 2021 Kalevan Palloa vastaan. Hänet merkittiin Lukon 13. hyökkääjäksi. Säkkinen sai ottelussa jääaikaa 1.33 minuuttia. Liigauransa avausmaalin hän teki 28. joulukuuta 2021 KooKoota vastaan. Toni Koivisto valitsi Säkkisen ottelun Alumnien tähtien ykköstähdeksi. Hän pelasi lopulta suurimman osan kaudestaan SM-liigassa, jossa Säkkinen pelasi tulokaskautensa aikana 36 runkosarjaottelua tehopistein 1+5=6 ja kolme playoff-ottelua ilman tehopisteitä. CHL:ssä hän pelasi kolme ottelua ilman tehopisteitä. Kauden 2022–2023 Säkkinen pelasi suurimmaksi osaksi Lukon U20-joukkueessa. Hän pelasi kauden aikana yhden SM-liigaottelun.
Säkkinen siirtyi kaudeksi 2023–2024 vuoden mittaisella sopimuksella Mestis-joukkue Kajaanin Hokkiin.
Maajoukkueura
Säkkinen pelasi World U-17 Hockey Challengessa vuonna 2018, jolloin hän voitti hopeaa. Yhteensä Säkkinen on pelannut viisi nuorten ja 26 poikien maaottelua.
Otokar Březina
Otokar Březina, oikea nimi Václav Ignác Jebavý, (1868 Počátky – 1929 Jaroměrice) oli tšekkiläinen kirjailija. Hän kirjoitti yksinäisyyden leimaamia runoja mutta lopetti kirjoittamisen 35-vuotiaana.
Iivari Säkkinen
Muuta
Säkkinen valmistui ylioppilaaksi Rauman Lyseon lukiosta syksyllä 2021.
Otokar Březina
Březinan tuotannosta on esimerkkejä antologiassa Slaavilaisten kirjallisuuksien kultainen kirja.
Harald Quandt
thumb|350px|Harald Quandt Luftwaffen univormussa takarivissä yhdessä Goebbelsin perheen kanssa. Harald Quandt (1. marraskuuta 1921 – 22. syyskuuta 1967) oli saksalainen teollisuusvaikuttajan Günther Quandtin ja Magda Goebbelsin lapsi. Vanhempien avioeron ja äidin uuden avioliiton myötä Harald Quandtista tuli myös Joseph Goebbelsin poikapuoli.
Harald oli ainoa Goebbelsin perheen jäsen, joka selvisi sodasta elävänä. Hänen äitinsä ja isäpuolensa tekivät itsemurhan myrkytettyään lapsensa. Palattuaan Saksaan sodan jälkeen Harald alkoi yhdessä velipuolensa Herbertin kanssa uudelleenrakentamaan perheensä yrityksiä ja vuosina 1949–1953 hän opiskeli insinööriksi. Günther Quandtin kuoltua vuonna 1954 hän sai velipuolensa kanssa perinnöksi isänsä yritykset jolloin hänestä tuli Länsi-Saksan vauraimpia ihmisiä. Hänen organisaatioonsa kuului yli 200 muun muassa auto-, tekstiili-, lääke- ja rakennusalan yritystä.
Namchi
Namchi on Intian Sikkimin osavaltiossa sijaitseva kaupunki, joka toimii Etelä-Sikkimin piirikunnan hallinnollisena keskuksena. Sieltä on noin 78 kilometrin matka osavaltion pääkaupunki Gangtokiin. Nimi Namchi tarkoittaa taivaan huippua. Siellä järjestetään vuosittain lokakuussa Namchi Mahotsav -kulttuurifestivaali. Juhlassa esitellään paikallisten kansojen taide- ja kulttuuriperintöä sekä käsitöitä.
Namchissa sijaitsee jalkapalloilija Baichung Bhutian kunniaksi rakennettu jalkapallostadion.
Väestö
Vuoden 2011 väestönlaskennan mukaan Namchin väkiluku on 12 190, joista noin 56 prosenttia on hindulaisia, buddhalaisia on 23 prosenttia, kristittyjä 15 prosenttia ja islaminuskoisia 4 prosenttia. Lukutaitoisten osuus väestöstä on 88 prosenttia.
Handley Page
Handley Page oli ensimmäinen brittiläinen lentokonevalmistaja, jonka Frederick Handley Page perusti vuonna 1909.
Vastustaessaan hallituksen tavoitteita yhdistää lentokonevalmistajia yritys ei pystynyt enää kilpailemaan suurempien yritysten kanssa ja ajautui konkurssiin vuonna 1970. Konkurssin jälkeen Scottish Aviation hankki yrityksen omistukseensa.
Ylä-Baijeri
Ylä-Baijeri on yksi saksalaisen Baijerin osavaltion seitsemästä hallintopiiristä. Se sijaitsee eteläisen Baijerin alueella ja sen keskuskaupunki on München. Siellä on arviolta 4 588 944 asukasta ja sen pinta-ala on 17 530 neliökilometriä.
Hallintopiiri on jaettu 20 piirikuntaan ja kolmeen niin kutsuttuun piirivapaaseen kaupunkiin. Piirivapaita eli piirikuntiin kuulumattomia kaupunkeja Ylä-Baijerissa ovat Ingolstadt, München ja Rosenheim.
Dear Zindagi
Dear Zindagi (suom. ”Rakas elämä”) on vuonna 2016 ensi-iltansa saanut intialainen hindinkielinen draamaelokuva, jonka on ohjannut Gauri Shinde. Pääosia näyttelevät Alia Bhatt ja Shah Rukh Khan. Nuoren naisen kasvutarinasta kertova elokuva sai pääasiassa positiivisia arvosteluja kriitikoilta.
Nord-Pas-de-Calais
Alueen väkiluku oli yli 4 miljoonaa ja sen pinta-ala on 12 414 km². Väestö on keskittynyt kaupunkeihin. Hallintoalueen nimi juontui departementtien nimistä Nord, pohjoinen, ja Pas-de-Calais, joka on ranskankielinen nimitys Englannin kanaalille.
Historia
Nord-Pas de Calais kattoi Artois'n provinssin ja osan entisestä Flanderin kreivikunnasta. Alue siirtyi Ranskan omistukseen suurelta osin Ludvig XIV:n aikana. Nord-Pas de Calais'n väestö on geneettiseltä alkuperältään germaanisempaa kuin muut ranskalaiset.
Ó
Ó (ó) on latinalainen kirjain, jota käytetään pääsääntöisesti tšekin, fäärin, unkarin, islannin, kašubin, kazakin, puolan, slovakin ja sorbin kielissä. Kirjaimessa on akuutti o-kirjaimen päällä.
Freddy Krueger
Frederick Charles ”Freddy” Krueger on Painajainen Elm Streetillä -kauhuelokuvasarjan kuvitteellinen sarjamurhaaja, joka oli aikojaan lastenmurhaaja, mutta hän kuoli tulipalossa ja muuttui tämän jälkeen painajaisdemoniksi. Hänellä on yliluonnolinen kyky tappaa uhrinsa näiden painajaisissa. Freddy tunnetaan hyvin aseena käyttämästään hanskasta, jossa on neljä veistä ”kynsinä”. Hahmon luonut Wes Craven nimesi hahmon lapsuusajan kiusaajansa mukaan. Hän käytti Freddyn murhien innoituksena omia painajaisiaan. Freddy esiintyy jokaisessa Painajainen Elm Streetillä -elokuvassa.
Syntymästä kuolemaan
Amanda Krueger oli Freddyn äiti ja nunna. Amanda jäi 19-vuotiaana loukkuun vanhaan tehtaaseen, jossa pidettiin mielipuolia. He raiskasivat ja piinasivat Amandaa ja kun tämä kuukausien päästä löydettiin, hän oli raskaana. Pian Freddyn synnyttyä Amanda antoi hänet adoptoitavaksi ja oletetaan, että hän teki itsemurhan. Tämä mainitaan viidennessä elokuvassa. Amanda nähdään kuitenkin jo kolmannessa osassa.
Freddy Krueger oli aikuisena lastenmurhaaja, joka tappoi kymmeniä lapsia. Springwoodin kaupungissa, jossa asui. Hän oli myös töissä voimalaitoksella. Freddy rakasti pikkutytöillä leikittelyä ja kokosi leikekirjaa kaikista tappamistaan lapsista. Freddyllä oli vaimo Loretta Krueger ja tytär Katherine. Loretta sai tietää miehensä puuhista, jolloin Freddy raivostuneena kuristi hänet Katherinen silmien edessä. Freddy jäi kuitenkin kiinni teoistaan ja hänet pidätettiin. Katherine adoptoitiin ja hänet nimettiin Maggieksi.
Freddyn pidätyksen yhteydessä paperitöitä ei kuitenkaan tehty kunnolla, joten hän pääsi vapaaksi. Surmattujen lasten vanhemmat raivostuivat ja etsivät Freddyn käsiinsä, levittivät tämän taloon bensiiniä ja sytyttivät sen tuleen Freddyn ollessa sisällä. Tuolloin kolme unidemonia tulivat tarjouksineen; Freddy saisi voiman päästä nuorten uniin ja tehdä painajaisista totta.
Freddyn tuntomerkit ovat punavihreä villapaita, tummanruskea lierihattu, koko ruumiin peittävät palovammat ja hanska, jossa on neljä veistä kynsinä.
Jason Voorhees
Elokuvassa Freddy vs. Jason Freddy kohtaa Perjantai 13. -elokuvien Jason Voorheesin. Freddy on kuollut ja unohdettu, eikä hän tämän vuoksi voi enää tunkeutua nuorten painajaisiin ja tappaa näitä, sillä kukaan ei muista häntä. Tullakseen jälleen pelätyksi hän tarvitsee apua toiselta sarjamurhaajalta. Freddy kääntyy Jasonin puoleen ja lähettää tämän Elm Streetille tappamaan, jotta teinit uskoisivat sen olevan Freddyn tekosia. Pian selviää, ettei Jasonilla ole aikomusta poistua vaan saalistaa itse teinejä. Sarjamurhaajien välille syntyy taistelu, joka huipentuu Jasonin majapaikalle Camp Crystal Lakelle. Kamppailu jää ratkaisematta, sillä Jason jää taistelusta henkiin, mutta ei ole varmaa onko Freddy kuollut. Elokuvalle on tehty epävirallinen jatko-osa sarjakuvan muodossa, jossa Freddy ei taistele pelkästään Jasonia vastaan vaan myös Evil Dead -trilogian Ashia vastaan.
Uudelleenfilmatisoitu versio
Painajainen Elm Streetillä -elokuvan uudelleenfilmatisoidussa versiossa Freddy Krueger oli esikoulun huoltomies, jolle koulun lapset olivat kaikki kaikessa. Kun esikouluikäisten lasten vanhemmat alkoivat huomata lasten vartaloissa pahaenteisiä merkkejä, kertoivat lapset viimein mitä he olivat joutuneet kokemaan Freddyn käsissä. Pidetty ja lapsirakas esikoulun huoltomies olikin todellisuudessa jotain aivan muuta. Lasten hyväksikäytön paljastuttua vanhemmat ajoivat Kruegerin vanhaan varastorakennukseen, ja sytyttivät sen tuleen hänen ollessa sisällä. Krueger kuoli kyseisessä tulipalossa. Kuolemansa jälkeen hän alkoi kostaa nyt jo teini-ikäisille lapsille, jotka olivat kertoneet vanhemmillensa hänen tekosistaan ja näin aiheuttaneet hänen kuolemansa. Hän ilmestyy heidän uniinsa, ja tappaa heidät toinen toisensa jälkeen unimaailmassa.
Voimat ja heikkoudet
Freddy tappaa uhrinsa näiden painajaisissa, ja saa voimansa näiden pelosta. Unissa Freddy on lähes kuolematon ja pystyy tekemään lähes mitä tahansa. Hänet voi kuitenkin vetää unesta todellisuuteen, pitämällä hänestä kiinni samalla kun herää. Joutuessaan oikeaan maailmaan Freddy on haavoittuvainen ja hänellä on normaalin ihmisen voimat.
Peleissä
Freddy Krueger esiintyy pelattavana hahmona vuoden 2011 Mortal Kombat -pelin DLC-versiossa. Hän esiintyy myös vuoden 2016 Dead by Daylight -pelissä pelattavana maksullisena DLC-hahmona.
Elokuvat
thumb|right|Robert Engund. Freddyä näyttelee Robert Englund kaikissa muissa paitsi vuoden 2010 elokuvassa, jossa hahmoa esittää Jackie Earle Haley. Englund huomioitiin roolistaan Freddy Kruegerina kahdella Saturn-ehdokkuudella vuosina 1988 ja 1990, elokuvista Painajainen Elm Streetillä 3 – Unien soturit ja Painajainen Elm Streetillä 4 – Unien valtias.
Lisäksi Robert Englund juonsi vuosina 1988–1990 televisiosarjaa Freddy’s Nightmares, jossa hän esittää Freddy Krueger -hahmoa. Ohjelmaa esitettiin kaiken kaikkiaan 44 jaksoa, ja sarjaa on esitetty myös Suomessa.
Elokuvat, joissa Freddy Krueger esiintyy:
Lakki
Lakki voi tarkoittaa seuraavia asioita:
Jääkiekon SM-liigakausi 1987–1988
Kausi 1987–1988 oli jääkiekon SM-liigan 13. kausi. Kausi on toistaiseksi viimeisin, jolloin on pelattu kymmenellä joukkueella. Sarjassa pelattiin nelinkertainen runkosarja, jonka neljä parasta etenivät välieriin. Sarjan kymmenes joutui karsimaan SM-liigapaikastaan I-divisioonan kolmatta vastaan. I-divisioonan kaksi parasta nousivat suoraan SM-liigaan seuraavaksi kaudeksi. Kaudeksi 1988–1989 liiga laajentui 12 joukkueen laajuiseksi.
Runkosarjan voitti Ilves, joka kuitenkin putosi pudotuspeleissä yllättäen Lukkoa vastaan. Mestaruuden voitti lopulta Tappara kolmannen kerran perättäin, hopealle ylsi Lukko ja pronssille HIFK. Runkosarjan pistepörssin voitti TPS:n Esa Keskinen ja pudotuspelien Tapparan Erkki Lehtonen.
Runkosarja
Neljä parasta välieriin. Viimeiseksi jäänyt SM-liigakarsintaan I-divisioonan kolmosta Kiekkoreipasta vastaan. Liigaan nousivat suoraan HPK ja SaiPa.
Nord
Nord (pohjoinen useilla kielillä) voi merkitä seuraavia:
Silvia Cartwright
pienoiskuva|upright|Silvia Cartwright vuonna 2011. Silvia Rose Cartwright, o.s. Poulter, (s. 7. marraskuuta 1943 Dunedin, Uusi-Seelanti) oli Uuden-Seelannin toinen naispuolinen kenraalikuvernööri 2001–2006.
Cartwright suoritti oikeustieteen tutkinnon Otagon yliopistossa 1967. Hän on naimisissa Peter Cartwrightin kanssa. Cartwrightilla on Uuden-Seelannin kunniaritarikunnan korkein jäsenyys (PCNZM), ja lisäksi hän on Brittiläisen imperiumin ritarikunnan komentajaritari ja Queen's Service Orderin jäsen (QSO).
Cartwright oli Uuden-Seelannin korkeimman oikeuden ensimmäinen naispuolinen tuomari. Hän oli saanut jo julkisuutta osallistuttuaan Aucklandin sairaalan kohdunkaulasyöpää ja sen hoitoa koskevan oikeusjutun tutkimukseen. Hänet on nimetty toiseksi Kambodžan sotarikostuomioistuimen kansainväliseksi tuomariksi.
Cartwrightin kaudella päädyttiin ajoittain tilanteeseen, jossa kuningatar, kenraalikuvernööri, pääministeri, edustajainhuoneen puhemies ja korkein oikeusasiamies olivat kaikki naisia.
Cartwrightin edeltäjä kenraalikuvernöörinä oli Michael Hardie Boys, ja hänen seuraajansa on Anand Satyanand, joskin sijaiskuvernöörinä oli välillä muutamia viikkoja Dame Sian Elias.
HMS Spartan
HMS Spartan on ollut seitsemän Britannian Kuninkaallisen laivaston aluksen nimenä.
Phil Spector
Harvey Phillip ”Phil” Spector (26. joulukuuta 1939 – 16. tammikuuta 2021 ) oli yhdysvaltalainen musiikkituottaja, joka tuli tunnetuksi monien 1960-luvun menestyskappaleiden tuottajana. Hänet muistetaan niin sanotusta ”wall of sound” -äänivallista, joka perustui laajoihin instrumentaatioihin sekä useiden tuotantoteknisten ratkaisujen, kuten kaiun käyttöön. Spector oli ensimmäinen levytuottaja, josta tuli ammatissaan supertähti ja joka loi oman tavaramerkkisoundinsa.
Spector lopetti uransa vuonna 1966 ja erakoitui mutta tuotti senkin jälkeen joitain yksittäisiä albumeja. Vuonna 2009 hänet tuomittiin elinkautiseen vankeuteen vuonna 2003 tehdystä henkirikoksesta.
Ura
Spector syntyi Bronxissa New Yorkissa joulukuussa 1939. Spector aloitti levytysuransa vuonna 1958 Los Angelesissa toimineen The Teddy Bears -yhtyeen lauluntekijänä, kitaristina ja taustalaulajana. Lyhytikäinen yhtye sai hitin Spectorin kappaleella ”To Know Him Is to Love Him”.
Teddy Bearsin hajottua Spector muutti New Yorkiin, missä hän alkoi työskennellä lauluntekijänä ja tuottajana. Hän työskenteli esimerkiksi lauluntekijäduo Jerry Leiberin ja Mike Stollerin kanssa sekä kirjoitti tai tuotti hittejä sellaisille artisteille kuin Ben E. King, Gene Pitney, Curtis Lee ja The Paris Sisters.
Spector perusti vuonna 1961 tuottaja Lester Sillin kanssa levy-yhtiön nimeltä Philles. Sen kautta Spector saavutti suurta listamenestystä etenkin The Crystals- ja The Ronettes -tyttöyhtyeillä.
Spectorin kappaleille 1960-luvun alkupuolella oli tunnusomaista uudenlainen teineille suunnattu dramaattisuus, mahtavuus ja intiimiys. Spector kehitti vallankumouksellisen ”wall of sound” -tuotantotyylin, jossa hän täytti kappaleidensa taustat täyteläisellä kieli-, kosketin- ja lyömäsoittimien äänimatolla. Spector saattoi käyttää samalla kappaleella kymmeniäkin soittimia. Hän kehitti myös uusia tuotantotekniikoita. Wall of sound -tyyli sai useita jäljittelijöitä, ja Spectorin esimerkkiä seurasi esimerkiksi The Beach Boysin Brian Wilson.
Spectorin teinioopperoiden suosio alkoi hiipua 1960-luvun puolivälissä. Hän saavutti vielä menestystä The Righteous Brothers -duon kanssa. Kun Spectorin itsensä korkealle omassa tuotannossaan arvostama Ike & Tina Turnerin single ”River Deep, Mountain High” (1966) ei menestynytkään, Spector syytti maansa musiikkiteollisuutta ja vetäytyi musiikin parista kartanoonsa Los Angelesissa.
Lopetettuaan uransa Spector palasi vielä toisinaan studioon. Vuonna 1970 Spectoria pyydettiin tuottamaan The Beatlesin viimeiseksi jäänyt studiojulkaisu Let It Be. Itse yhtye ei ollut enää kasassa, ja Spectorin mahtipontinen tuotanto jakoi mielipiteet entisten jäsenten keskuudessa. Spector tuotti myös Beatlesin entisten jäsenten John Lennonin ja George Harrisonin sooloalbumeja. Spectorin merkitys tuottajana ei näillä albumeilla tosin ollut enää yhtä suuri kuin hänen vanhoilla tuotannoillaan. Myöhemmin Spector tuotti enää harvakseltaan, kuten yksittäisiä Dion DiMuccin, Leonard Cohenin ja Ramonesin albumeja.
Spector voitti vuonna 1972 vuoden albumin Grammy-palkinnon albumista The Concert for Bangla Desh (1971). Spector nimettiin Rock and Roll Hall of Fameen vuonna 1989.
Yksityiselämä
Spector oli vuosina 1959–1967 naimisissa Annette Merarin kanssa.
Spector meni vuonna 1968 naimisiin Ronettes-laulaja Ronnie Bennettin kanssa. Kontrolloiva Spector ei antanut vaimonsa liikkua vapaasti, joten Ronnie Spector pakeni kartanosta äitinsä avustuksella vuonna 1972. Pariskunnan avioero astui voimaan vuonna 1974. Heillä oli kolme adoptoitua lasta.
Spectorilla on kolmannesta liitostaan 1980-luvulta tytär Nicole.
Spector meni vuonna 2006 naimisiin Rachelle Shortin kanssa. Spector jätti avioerohakemuksen vuonna 2016.
Oikeudenkäynnit ja vankeustuomio
pienoiskuva|Phil Spector kuvattuna vankilassa heinäkuussa 2009. 40-vuotias näyttelijä Lana Clarkson löytyi helmikuussa 2003 kuolleena Spectorin kotoa Kaliforniasta. Clarksonia oli ammuttu suuhun. Teosta epäiltiin Spectoria, joka kiisti epäilyn ja väitti, että Clarkson teki itsemurhan. Juttu eteni oikeuteen, jossa Spectoria syytettiin murhasta. Syylliseksi tuomittuna hän olisi joutunut elinkautiseen vankeuteen, josta olisi ollut mahdollista anoa ehdonalaiseen vapauteen pääsyä 15 vuoden jälkeen. Oikeudenkäynti kuitenkin raukesi, ja Spector vapautettiin syytteistä 26. syyskuuta 2007, koska valamiehistö ei päässyt vaadittuun yksimielisyyteen syyllisyydestä. Kymmenen valamiestä olisi tuominnut Spectorin, kaksi piti syyttömänä. Spectoria vastaan ei ollut kiistattomia todisteita, eikä esimerkiksi aseesta löytynyt hänen sormenjälkiään.
Toisen oikeudenkäynnin päätteeksi 13. huhtikuuta 2009 kalifornialainen tuomioistuin langetti Spectorille tuomion toisen asteen murhasta. Tuomion mukaan Spector ampui näyttelijä Lana Clarksonin helmikuussa 2003. Tuomio julistettiin 29. toukokuuta 2009. Tuomio on elinkautinen, josta on mahdollisuus vapautua ehdonalaiseen aikaisintaan 19 vuoden kuluttua.
Spectorin terveys heikkeni vankilassa, ja lokakuussa 2013 hänet siirrettiin vankisairaalaan Stocktoniin. Seuraavana vuonna hän menetti kykynsä puhua. Spector ei vapautunut ennen tammikuussa 2021 tapahtunutta kuolemaansa. Spectorin kerrottiin sairastaneen covid-19-tautia.
Kenneth Omeruo
pienoiskuva|Kenneth Omeruo vuonna 2017. Kenneth Josiah Omeruo (s. 17. lokakuuta 1993) on nigerialainen jalkapalloilija, joka pelaa puolustajana ja kapteenina Segunda División -seura CD Leganésissa ja Nigerian jalkapallomaajoukkueessa. Tämän lisäksi hän on pelannut urallaan mm. Chelsea FC:ssä.
ADL
Adam Jewelle Baptiste (s. 8. helmikuuta 1973), taiteilijanimeltään ADL on ruotsalais-yhdysvaltalainen hip hop -artisti Tukholmasta. Hän puhui 1990-luvulla paljon rasismin vastaisista asioista Ruotsissa, sekä osallistui MTV Europe -kanavalla esitettyyn rasismia käsitelleeseen keskustelufoorumiin.
Jätkäsaaren tunneli
Jätkäsaaren tunneli on Helsinkiin suunniteltu tieliikenteen tunneli, joka johtaisi Länsisatamasta pohjoiseen Ruoholahteen, mahdollisesti Länsiväylälle asti. Se siirtäisi raskaan liikenteen maan alle ja vähentäisi sataman ja Jätkäsaaren liikenneruuhkia. Tunnelia käyttäisivät myös satamaan kulkevat ja sieltä poistuvat henkilöautot. Autot voisivat ajaa laivasta suoraan satamakentän läpi tunneliin. Sisäänkäynti sijoittuisi vuonna 2026 valmistuvan uuden Terminaali 1:n alle.
Jätkäsaaren tunnelia on kutsuttu myös Satamatunneliksi ja satamainfrastruktuuriksi ”siinä missä terminaalit ja laituritkin”. Hanke kasvattaisi Länsisataman kapasiteettia ja mahdollistaisi samalla Eteläsataman Tallinnan-laivaliikenteen keskittämisen Länsisatamaan. Makasiini- ja Olympiaterminaalin ympäristössä vapautuisi tilaa rantabulevardille ja uudisrakentamiselle.
Tekniset tiedot
Satamatunnelin pituus vaihtelee eri hankevaihtoehtojen välillä 1 433–2 012 metriä. Liikenne kulkisi kumpaankin suuntaan erillisissä yksikaistaisissa kalliotunneleissa. Lyhyet osuudet molempien suuaukkojen luona olisivat betonitunnelia. Alustavien suunnitelmien mukaan tunnelien leveys olisi 12,1 metriä ja korkeus 9,5 metriä.
Hankkeen eteneminen
Kaupunginvaltuusto hyväksyi hankkeen helmikuussa 2021 ja kaupunkiympäristölautakunta arvioi satama-alueen uuden asemakaavan kesäkuussa 2022. Alustavaksi hinnaksi arvioitiin 180 miljoonaa euroa. Kustannusarvio on sittemmin vaihdellut 180 ja 260 miljoonan välillä. Tunnelin rahoittaisi Helsingin Satama Oy, joka perisi tunnelista käyttömaksuja. Investointipäätös on tarkoitus tehdä vuonna 2023. Tunnelin on tarkoitus valmistua vuonna 2030.
Uutta asemakaavaa valmisteltiin joulukuussa 2022, ja kaupunginvaltuusto päättää siitä vuoden 2023 aikana. Tunnelin pohjoiselle suuaukolle Länsiväylän yhteyteen julkaistiin kolme vaihtoehtoista sijaintia, joista kerättiin asukkaiden mielipiteitä.
Vuosaari-vaihtoehto
Vaihtoehtoiseksi ratkaisuksi Jätkäsaaren liikenneongelmiin on ehdotettu Tallinnan laivaliikenteen siirtämistä Vuosaaren satamaan. Hanke vaatisi kuitenkin uuden matkustajaterminaalin rakentamisen ja metron liikennöinnin satamaan. Sataman laajentamiskustannukset olisivat noin 700 miljoonaa euroa. Natura-alueiden ympäröimää satamaa ei myöskään voisi merkittävästi laajentaa ilman vuosikymmenien mittaisia lupaprosesseja. Matkustajaliikenne Itä-Helsinkiin kasvattaisi laivojen matka-aikoja ja pienentäisi matkustajamääriä noin 20 prosentilla keskustasatamiin verrattuna. Helsingin Satama Oy on vastustanut Vuosaari-ehdotusta. Isoista puolueista ehdotusta on kannattanut ainoastaan Vihreä liitto.
Nord (departementti)
Nord on Ranskan departementti numero 59. Se sijaitsee Pohjois-Ranskassa Belgian rajalla Hauts-de-Francen suuralueella. Departementti on pinta-alaltaan 5 740 neliökilometriä ja asukasluvultaan Ranskan väkirikkain 2 565 258 asukkaallaan (vuonna 2006). Nordin pääkaupunki on Lille. Nord on jaettu edelleen kuuteen arrondissementtiin, 79 kantoniin ja 652 kuntaan. Ennen vuotta 2016 departementti kuului Nord-Pas-de-Calais'n hallintoalueeseen.
Nord oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Alueella puhutaan ranskan paikallismurretta, jota kutsutaan nimellä ch'ti tai chtimi (picardin paikallismurre), ja erityisesti sen pohjoisosassa flaamia. Alueen elämästä ja siihen liittyvistä muiden ranskalaisten ennakkokäsityksistä on tehty tunnettu ranskalainen komedia Bienvenue chez les Ch'tis (2008), joka sijoittuu Berguesin kaupunkiin.
Manuel Almunia
Manuel Almunia Rivero (s. 19. toukokuuta 1977 Pamplona, Navarran maakunta, Espanja) on entinen espanjalainen jalkapallomaalivahti.